
Iepirkumu procedūra Nr. LOV-2024/01
Par medikamentu piegādi SIA „Latvijas Olimpiskā vienība” vajadzībām
1.
Iepirkuma pamatinformācija:

1.1.
Pasūtītājs:

SIA „Latvijas Olimpiskā vienība”


Reģistrācijas Nr.
40003212111

Adrese:

Roberta Feldmaņa iela 8, Rīga LV-1014, Latvija

Kontaktpersonas: 
Ita Erta, mobilais tālrunis +371 29485650, e-pasts: ita@lov.lv

1.2.
Iepirkuma priekšmets:

Medikamentu piegāde SIA Latvijas Olimpiskā vienība vajadzībām, saskaņā ar Tehniskajām specifikācijām un Finanšu piedāvājumu.
2.
Termiņi:

Pretendents iesniedz pilnībā sagatavotu piedāvājumu līdz 2024.gada 23.februārim plkst. 9:00 elektronisko iepirkumu sistēmā, www.eis.gov.lv.  Eiropas vienoto iepirkuma procedūras dokumentu (ESPD) pretendents aizpilda atbilstoši prasībām, kuras nosaka Eiropas Komisijas 2016. gada 5. janvāra īstenošanas regula Nr.2016/7, Eiropas vienotā iepirkuma procedūras dokumenta (ESPD) veidlapa (īstenošanas regulas Nr.2016/7 2.pielikums) pieejama Eiropas Komisijas mājas lapā, adrese: https://ec.europa.eu/tools/espd/filter?lang=lv.

3.
Prasības attiecībā uz pretendenta iesniedzamajiem dokumentiem, kurus tas iesniedz papildus Pieteikumam, Tehniskajam piedāvājumam un Finanšu piedāvājumam:
3.1. Pretendentam piedāvājuma dokumenti jāiesniedz www.eis.gov.lv.  Piedāvājuma dokumenti iesniedzami latviešu valodā. Svešvalodā esošiem dokumentiem pievienojams LR normatīvajos aktos noteiktā kārtībā apliecināts tulkojums.
3.1. Par pretendenta Tehnisko piedāvājumu tiek uzskatīta aizpildīts Tehniskais piedāvājums.

3.2. Finanšu piedāvājums.  Piedāvājumā norāda summu eiro un centos bez PVN ar ne vairāk kā divām zīmēm aiz komata.
3.3. Papildus Pieteikumam, Tehniskajam piedāvājumam un Finanšu piedāvājumam, pretendents iesniedz sekojošus dokumentus: 

3.3.1. pretendenta rakstisks apliecinājums, ka, pamatojoties uz spēkā stājušos tiesas spriedumu vai citas kompetentas institūcijas sniegtu atzinumu par būtisku attiecīgo nozari regulējošo normatīvo aktu pārkāpumu, kā arī vides aizsardzības, konkurences un darba tiesību būtisku pārkāpumu, nav konstatēti pretendenta profesionālās darbības pārkāpumi pēdējo triju gadu laikā no piedāvājuma iesniegšanas dienas;

3.3.2. pretendenta apliecinājums, ka pretendenta piedāvājumā iekļautie ārstniecības līdzekļi reģistrēti Valsts zāļu aģentūrā vai Eiropas Savienības centralizētajā reģistrā, vai, ja ārstniecības līdzeklis nav reģistrēts Eiropas Savienībā – ārstniecības līdzekļa ražotājvalstī izsniegta reģistrācijas apliecība;

3.3.3. apliecinājums par medikamentu derīguma termiņu, kam jābūt ne mazākam kā 3/4 no kopējā derīguma termiņa piegādes brīdī.
3.4. pilnvara, ja pretendenta piedāvājumu paraksta pilnvarotā persona.
3.5. Pretendents nav tiesīgs iesniegt piedāvājuma variantus.
4.1. Pretendentu izslēgšanas noteikumi

4.2. Pasūtītājs izslēdz pretendentu no dalības iepirkuma procedūrā jebkurā no Publisko iepirkumu likuma 42. panta 1. daļā noteiktajiem gadījumiem.

4.3. Pretendentu izslēgšanas gadījumi tiks pārbaudīti Publisko iepirkumu likuma 42. pantā noteiktajā kārtībā.

4.4. Atbilstoši Publisko iepirkumu likuma 42.panta otrās daļas 1.punkta prasībām, pretendents var tikt izslēgts no dalības iepirkuma procedūrā, ja pretendents (kā līgumslēdzēja puse vai līgumslēdzējas puses dalībnieks vai biedrs, ja līgumslēdzēja puse ir bijusi piegādātāju apvienība vai personālsabiedrība), tā dalībnieks vai biedrs (ja pretendenta ir piegādātāju apvienība vai personālsabiedrība) nav pildījis ar šo pasūtītāju noslēgtu iepirkuma līgumu vai vispārīgo vienošanos un tādēļ pasūtītājs ir izmantojis iepirkuma līgumā vai vispārīgajā vienošanās paredzētās tiesības vienpusēji atkāpties no iepirkuma līguma vai vispārīgās vienošanās.
5. Iepirkuma procedūras dokumentu grozījumi

5.1. Iepirkuma komisijai ir tiesības izdarīt grozījumus iepirkuma procedūras dokumentos, ja tādējādi netiek būtiski mainītas tehniskās specifikācijas vai citas prasības. Izdarot grozījumus, nepieciešamības gadījumā likumā noteiktajā kārtībā tiek mainīti arī piedāvājuma iesniegšanas termiņi.
5.2. Ja iepirkumu komisija ir izdarījusi grozījumus iepirkuma procedūras dokumentos, informācija par grozījumiem un mainītajiem piedāvājuma iesniegšanas termiņiem, kur tas attiecināms, tiek ievietoti interneta tīklā gan IUB mājas lapā, gan elektronisko iepirkumu sistēmas mājas lapā.
6. Līguma izpildes laiks un vieta

6.1. Līgums tiek noslēgts uz 24 mēnešiem no līguma parakstīšanas brīža atbilstoši pielikumā ietvertajam līguma projektam. Līguma izpildes vieta: R.Feldmaņa iela 8, Rīgā.

7. Piedāvājumu izvērtēšanas kritēriji

7.1. Iepirkumu komisija izvēlas Piedāvājumu ar viszemāko cenu.

7.2. Ja divi vai vairāki pretendenti iesniedz piedāvājumu (preces cena) ar vienādu līgumcenu, tad par uzvarējušo pretendentu tiek  nosaukts pretendents, kuram ir vairāk uzvaru iesniegtajā piedāvājumā.

7.3. Piedāvājumi, kas iesniegti pēc 3.1. punktā norādītā termiņa, netiks vērtēti.
7.4. Iepirkumu komisija pārbaudīs piedāvājuma dokumentācijas atbilstību šī iepirkuma noteikumu un Publisko iepirkumu likumā noteiktajām prasībām. Par atbilstošu tiks uzskatīta tikai tāda dokumentācija, kas pilnībā atbilst iepriekš minētajām prasībām.
7.5. Komisijai ir tiesības pārbaudīt pretendenta sniegto ziņu patiesumu, kā arī pieprasīt informāciju no kompetentām valsts iestādēm.
***
